(Návrh)

**VYHLÁŠKA**

**Ministerstva dopravy a výstavby Slovenskej republiky**

**z ............ 2022,**

**ktorou sa ustanovujú náležitosti žiadosti o zápis lietadla do registra lietadiel, žiadosti o zmenu údajov zapísaných v registri lietadiel, žiadosti o výmaz lietadla z registra lietadiel a žiadosti o predbežné pridelenie registrovej značky lietadlu a podrobnosti o prideľovaní registrových značiek a špeciálnych registrových značiek**

Ministerstvo dopravy a výstavby Slovenskej republiky podľa § 26 ods. 14 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov (ďalej len „zákon“) ustanovuje:

**§ 1**

**Predmet úpravy**

 Táto vyhláška upravuje

1. náležitosti žiadosti o zápis lietadla do registra lietadiel Slovenskej republiky (ďalej len „register lietadiel“),
2. náležitosti žiadosti o zmenu údajov zapísaných v registri lietadiel,
3. náležitosti žiadosti o výmaz lietadla z registra lietadiel,
4. náležitostí žiadosti o predbežné pridelenie registrovej značky a
5. prideľovanie značiek štátnej príslušnosti a registrových značiek.

**§ 2**

**Žiadosť o zápis lietadla do registra lietadiel a jej prílohy**

1. Žiadosť o zápis lietadla do registra lietadiel obsahuje
2. identifikáciu vlastníka lietadla alebo spoluvlastníkov lietadla v rozsahu
3. názov alebo obchodné meno, označenie právnej formy, ak nie je súčasťou názvu, adresa sídla, identifikačné číslo, meno, priezvisko a adresa trvalého pobytu štatutárneho orgánu alebo mená, priezviská a adresy trvalého pobytu členov štatutárneho orgánu, ak ide o právnickú osobu,
4. *obchodné meno, meno a priezvisko, ak sa odlišuje od obchodného mena, identifikačné číslo alebo iný identifikačný údaj a miesto podnikania, ak ide o fyzickú
osobu – podnikateľa,*
5. meno, priezvisko, štátne občianstvo, dátum a miesto narodenia, adresa trvalého pobytu a prechodného pobytu, ak ide o fyzickú osobu,
6. identifikáciu prevádzkovateľa lietadla v rozsahu podľa písmena a),
7. navrhovanú registrovú značku,
8. typ lietadla,[[1]](#footnote-1)) jeho motora a vrtule,
9. výrobné číslo lietadla, jeho motora a vrtule,
10. rok výroby lietadla,
11. výrobcu lietadla,
12. maximálnu vzletovú hmotnosť lietadla,
13. maximálny schválený počet osôb na palube lietadla,
14. druh pohonnej jednotky,
15. základné letisko,
16. údaje o záložnom práve, identifikačné údaje záložného veriteľa v rozsahu meno, priezvisko, dátum narodenia a adresa trvalého pobytu, ak ide o fyzickú osobu, *v rozsahu podľa písmena a) druhý bod, ak ide o fyzickú osobu – podnikateľa,* alebo v rozsahu podľa písmena a) prvý bod, ak ide o právnickú osobu, a údaje o pohľadávke zabezpečenej záložným právom, ak je lietadlo, motor alebo vrtuľa predmetom záložného práva,
17. telefónne číslo a emailovú adresu vlastníka alebo spoluvlastníkov lietadla a prevádzkovateľa lietadla.
18. dátum podania žiadosti a podpis žiadateľa, ak je žiadosť podaná písomne v listinnej podobe.
19. Prílohou žiadosti o zápis lietala do registra lietadiel je
20. doklad preukazujúci vlastnícke právo k lietadlu,
21. doklad preukazujúci užívacie právo k lietadlu alebo dohoda o prevádzkovaní lietadla, ak prevádzkovateľ lietadla nie je vlastníkom lietadla,
22. zmluva alebo iný doklad preukazujúci zriadenie záložného práva, ak je lietadlo, motor alebo vrtuľa predmetom záložného práva,
23. doklad preukazujúci uzatvorenie a plnenie zmluvy o poistení zodpovednosti za škodu spôsobenú prevádzkou lietadla,
24. doklad o prepustení lietadla do colného režimu voľný obeh, ak je lietadlo dovezené
z tretieho štátu,[[2]](#footnote-2))
25. potvrdenie príslušného orgánu cudzieho štátu o výmaze lietadla z registra lietadiel takéhoto štátu, ak ide o zápis iného ako nového lietadla,
26. potvrdenie príslušného orgánu cudzieho štátu o tom, že lietadlo nie je zapísané v registri lietadiel takéhoto štátu, ak ide o zápis nového lietadla,
27. individuálne povolenie pre lietadlovú stanicu,[[3]](#footnote-3))
28. hlukové osvedčenie, ak ide o lietadlo podľa osobitného predpisu,[[4]](#footnote-4))
29. ak lietadlo bude používané len pre vlastnú potrebu prevádzkovateľa lietadla, čestné vyhlásenie prevádzkovateľa lietadla o takejto skutočnosti; používaním lietadla pre vlastnú potrebu sa rozumie najmä používanie lietadla na športové lietanie podľa § 2 písm. l) zákona.
30. Prílohy podľa odseku 2 písm. a) až e) a h) až j) sa predkladajú ako originály alebo úradne osvedčené kópie; prílohy podľa odseku 2 písm. f) a g) sa môžu predložiť aj ako úradne neosvedčené kópie. Prílohy podľa odseku 2 písm. a) a b) sa predkladajú v štátnom jazyku alebo v jazyku spĺňajúcom požiadavku základnej zrozumiteľnosti z hľadiska štátneho jazyka;[[5]](#footnote-5)) prílohy podľa odseku 2 písm. c) až j) sa predkladajú v štátnom jazyku, v jazyku spĺňajúcom požiadavku základnej zrozumiteľnosti z hľadiska štátneho jazyka alebo v anglickom jazyku.
31. Vzor žiadosti o zápis lietadla do registra lietadiel sa zverejňuje na webovom sídle Dopravného úradu.

**§ 3**

**Žiadosť o zmenu údajov zapísaných v registri lietadiel a jej prílohy**

1. Žiadosť o zmenu údajov zapísaných v registri lietadiel obsahuje
2. náležitostí podľa § 2 ods. 1 písm. a), b), d) až g) a n); ak žiadosť o zmenu údajov zapísaných v registri lietadiel podáva záložný veriteľ, aj náležitostí podľa § 2 ods. 1 písm. l),
3. pridelenú registrovú značku lietadla a
4. predmet zmeny.
5. Prílohou žiadosti o zmenu údajov zapísaných v registri lietadiel je
6. doklad preukazujúci zmenu údajov zapísaných v registri lietadiel,
7. doklady podľa § 2 ods. 2, ktoré sú zmenou údajov zapísaných v registri lietadiel dotknuté,
8. osvedčenie o zápise lietadla do registra lietadiel vydané Dopravným úradom,
9. palubný denník alebo doklad, ktorý ho nahrádza a
10. lietadlová kniha.
11. Prílohy podľa odseku 2 písm. a) a b) sa predkladajú ako originály alebo úradne osvedčené kópie; prílohy podľa odseku 2 písm. c) až e) sa predkladajú ako originály. Príloha podľa odseku 2 písm. a), doklad preukazujúci vlastnícke právo k lietadlu, doklad preukazujúci užívacie právo k lietadlu a dohoda o prevádzkovaní lietadla, ak sú prílohou žiadosti o zmenu údajov zapísaných v registri lietadiel, sa predkladajú v štátnom jazyku alebo v jazyku spĺňajúcom požiadavku základnej zrozumiteľnosti z hľadiska štátneho jazyka; ostatné prílohy podľa odseku 2 písm. b) sa predkladajú v štátnom jazyku, v jazyku spĺňajúcom požiadavku základnej zrozumiteľnosti z hľadiska štátneho jazyka alebo v anglickom jazyku.
12. Vzor žiadosti o zmenu údajov zapísaných v registri lietadiel sa zverejňuje na webovom sídle Dopravného úradu.

**§ 4**

**Žiadosť o výmaz lietadla z registra lietadiel a jej prílohy**

1. Žiadosť o výmaz lietadla z registra lietadiel obsahuje
2. náležitosti podľa § 2 ods. 1 písm. a), b), d) až g) a n); ak je lietadlo, motor alebo vrtuľa predmetom záložné práva aj náležitostí podľa § 2 ods. 1 písm. l),
3. pridelenú registrovú značku lietadla a
4. dôvod výmazu lietadla z registra lietadiel.
5. Prílohou žiadosti o výmaz lietadla z registra lietadiel je
6. doklad preukazujúci dôvod výmazu lietadla z registra lietadiel,
7. hlukové osvedčenie,
8. osvedčenie letovej spôsobilosti,
9. osvedčenie o zápise lietadla do registra lietadiel vydané Dopravným úradom a
10. doklad preukazujúci zánik záložného práva, ak lietadlo, jeho motor alebo vrtuľa boli predmetom záložného práva.
11. Prílohy podľa odseku 2 písm. a) a e) sa predkladajú ako originály alebo úradne osvedčené kópie; prílohy podľa odseku 2 písm. b) až d) sa predkladajú ako originály. Prílohy podľa odseku 2 písm. a) a e) sa predkladajú v štátnom jazyku alebo v jazyku spĺňajúcom požiadavku základnej zrozumiteľnosti z hľadiska štátneho jazyka.
12. Vzor žiadosti o výmaz lietadla z registra lietadiel sa zverejňuje na webovom sídle Dopravného úradu.

**§ 5**

**Žiadosť o predbežné pridelenie registrovej značky**

1. Žiadosť o predbežné pridelenie registrovej značky obsahuje náležitostí podľa § 2 ods. 1 písm. a) až g), k) a n) a predpokladaný dátum uvedenia lietadla do prevádzky v Slovenskej republike.
2. Vzor žiadosti o predbežné pridelenie registrovej značky sa zverejňuje na webovom sídle Dopravného úradu.

**§ 6**

**Prideľovanie značiek štátnej príslušnosti a registrových značiek**

1. Prideľovanie značiek štátnej príslušnosti a registrových značiek upravuje osobitný predpis,[[6]](#footnote-6)) ak odseky 2 a 3 neustanovujú inak.
2. Na vykonanie skúšobného letu vo vzdušnom priestore Slovenskej republiky počas vývoja a výroby lietadla sa môže lietadlu prideliť špeciálna registrová značka. Špeciálna registrová značka pozostáva z troch písmen alebo štyroch písmen a umiestňuje sa na lietadle na mieste registrovej značky podľa osobitného predpisu6) a je uvedená v zozname špeciálnych registrových značiek.
3. Motorovému lietadlu sa prideľuje registrová značka, ktorá pozostáva z troch písmen. Ultraľahkému lietadlu a bezpilotnému lietadlu[[7]](#footnote-7)) sa prideľuje registrová značka, ktorá pozostáva zo štyroch znakov. Bezmotorovému lietadlu a lietadlu ľahšiemu ako vzduch sa prideľuje registrová značka, ktorá pozostáva zo štyroch číslic.

**§ 7**

**Spoločné ustanovenia**

Prílohy žiadostí podľa tejto vyhlášky žiadateľ predkladá len vtedy, ak údaje v nich obsiahnuté nemôže Dopravný úrad získať z informačných systémov verejnej správy podľa osobitného predpisu.[[8]](#footnote-8))

**§ 8**

**Účinnosť**

Táto vyhláška nadobúda účinnosť 2022.

1. )  Napríklad bod FCL.010 prílohy I nariadenia Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008 (Ú. v. EÚ L 311, 25.11.2011) v platnom znení. [↑](#footnote-ref-1)
2. ) § 2 písm. c) zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov. [↑](#footnote-ref-2)
3. )  Zákon č. 452/2021 Z. z. o elektronických komunikáciách v znení neskorších predpisov. [↑](#footnote-ref-3)
4. ) Nariadenie vlády Slovenskej republiky č. 274/2004 Z. z. o opatreniach na ochranu životného prostredia pred hlukom z lietadiel v znení nariadenia vlády č. 376/2007 Z. z. [↑](#footnote-ref-4)
5. ) § 3 zákona č. 270/1995 Z. z. o štátnom jazyku Slovenskej republiky v znení neskorších predpisov. [↑](#footnote-ref-5)
6. )  Dohovor o medzinárodnom civilnom letectve (oznámenie Ministerstva zahraničných vecí Slovenskej republiky č. 196/1995 Z. z). [↑](#footnote-ref-6)
7. ) Čl. 3 ods. 30 nariadenia Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (Ú. v. EÚ L 212, 22. 08. 2018). [↑](#footnote-ref-7)
8. )  Zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov. [↑](#footnote-ref-8)